**С О О П Ш Т Е Н И Е**

Одборот за доделување на државната награда ,,22 Ноември“, во согласност со Законот за државните награди, Законот за изменување и дополнување на Законот за државните награди („Службен весник на РМ“ бр. 52/06, 54/07, 74/12, 99/18 и „Службен весник на РСМ“ бр. 98/19) и Правилникот за работа на Одборот, на својата последна седница донесе

**О Д Л У К А**

за доделување на државната награда ,,22 Ноември“ во 2024 година за признание на луѓе од политичкиот, културниот и општествениот живот во Република Северна Македонија кои дале свој придонес во унапредување на меѓучовечкиот соживот и меѓусебното разбирање на припадниците на различните заедници, култури и вери во Република Северна Македонија

1. За остварувања во областа на политичкиот, културниот и општествениот живот во Република Северна Македонија со кои дале свој придонес во унапредувањето на меѓучовечкиот соживот и меѓусебното разбирање на припадниците на различните заедници, култури и вери во Република Северна Македонија, наградата им се доделува на:

– проф. д-р Авзи Мустафа, педагог

– проф. д-р Африм Османи, универзитетски професор.

Наградата ќе им биде врачена на добитниците на 22 ноември 2024 година (петок) во 11часот во Собранието на Република Северна Македонија.

**Претседател на Одборот,**

**Решат Амети**